钦定古今图书集成/明伦汇编/官常典/第782卷 > 张允济
## 钦定古今图书集成/明伦汇编/官常典/第782卷 > 张允济

按《唐书》本传，“‘允济，青州北海人。仕隋为武阳令，以爱
利为行。元武，民以㹀牛依妇家者久之，孳十馀犊。将
归而妇家不与牛。民诉县，县不能决，乃诣允济，允济
曰：‘若自有令，吾何与为’？民泣诉其抑，允济因令左右
缚民蒙其首，过妇家云：捕盗牛者命尽，出民家牛质
所来’。妇家不知，遽曰：‘此婿家牛，我无豫’。即遣左右撤”
蒙曰：“可以此牛还婿。”妇家叩头服罪，元武吏大惭。允
济过道旁，有姥庐，守所莳葱，因教曰：“第还舍，脱有盗，
当告。令姥谢归。”俄大亡葱，允济召十里内男女尽至，
物色验之，果得盗者。有行人夜发，遗袍道中，行十馀
里乃寤，人曰：“吾境未尝拾遗，可还取之。”既而得袍，举
政尤异，迁高阳郡丞。郡缺太守，独统郡事，吏下畏悦。
贼帅王须拔攻郡，于是粮屈，吏食槐叶槁节，无叛者。
贞观初，累迁刑部侍郎，封武城县男。擢幽州刺史，卒。